laion/Wikipedia-Exotic huggingface dataset:
מלחמת הכוכבים: הרפתקאות משפחת פרימייקר

מלחמת הכוכבים: הרפתקאות משפחת פרימייקר (באנגלית: Lego Star Wars: The Freemaker Adventures) היא סדרת אנימציה של לגו המשודרת בדיסני XD החל מה-20 ביוני 2016, ובישראל עלתה ב-6 בנובמבר 2016. עלילת הסדרה מתרחשת בין הסרטים "מלחמת הכוכבים - פרק 5: האימפריה מכה שנית" ובין "מלחמת הכוכבים - פרק 6: שובו של הג'דיי". ב-4 במאי 2017 שודרו 5 קצרים שהובילו לעונה שנייה שעלתה ב-17 ביוני 2017 והסתיימה ב-16 באוגוסט 2017. שלישיית אחים מגלה את קריסטל הקייבר, ויוצאים להרפתקה כשהם מתמודדים מול כוחות האימפריה ואיומים שונים. אתר האינטרנט הרשמי של מלחמת הכוכבים: הרפתקאות משפחת פרימייקר (באנגלית) "מלחמת הכוכבים: הרפתקאות משפחת פרימייקר", במסד הנתונים הקולנועיים IMDb (באנגלית) "מלחמת הכוכבים: הרפתקאות משפחת פרימייקר", באתר דיסני+ סדרות (באנגלית) "מלחמת הכוכבים: הרפתקאות משפחת פרימייקר", במסד הנתונים הקולנועיים KinoPoisk (ברוסית) "מלחמת הכוכבים: הרפתקאות משפחת פרימייקר", במיזם "אישים" לתיעוד היצירה הישראלית "LEGO Star Wars: The Freemaker Adventures Animated Series Coming to Disney XD This Summer". StarWars.com. 11 בפברואר 2016. נבדק ב-3 באפריל 2017. {{cite web}}: (עזרה) Petski, Denise (3 באפריל 2017). "'Lego Star Wars: The Freemaker Adventures' Renewed For Season 2 By Disney XD". Deadline Hollywood. נבדק ב-3 באפריל 2017. {{cite web}}: (עזרה) עד שידורו בישראל, כל פרק ייכתב בשמו המקורי באנגלית
רוברטו רוסאלס

רוברטו חוסה רוסאלס אלטווה (בספרדית: Roberto José Rosales Altuve; נולד ב-20 בנובמבר 1988) הוא כדורגלן ונצואלי המשחק בעמדת המגן הימני. רוסאלס התחיל את הקריירה שלו בקבוצת הנוער של קראקס. ב-30 במאי 2007 רוסאלס חתם לשנתיים בגנט הבלגית. ב-14 ביולי 2007 הוא ערך את הופעת הבכורה שלו בניצחון 0-4 נגד קליפטונוויל במסגרת גביע האינטרטוטו. ב-30 ביולי 2010 חתם בטוונטה ההולנדית. ב-29 באוגוסט ערך את הופעת הבכורה שלו בטוונטה בניצחון 0-4 נגד אוטרכט. ב-7 בדצמבר 2010 הבקיע בתיקו 3-3 נגד טוטנהאם הוטספר במסגרת שלב הבתים של ליגת האלופות והפך לכדורגלן הראשון מוונצואלה שמקביע במפעל. ב-9 ביולי 2014 חתם ל-3 שנים במאלגה מהלה ליגה. ב-23 באוגוסט 2014 ערך את הופעת הבכורה שלו בקבוצה בניצחון 0-1 נגד אתלטיק בילבאו. עם ירידת הליגה של מלאגה בסיום עונת 2017/2018 הושאל רוסאלס לאספניול לשנה אחת. ב-24 ביולי 2019, רוסאלס חתם בלגנס לשנתיים עם אופציה נוספת. ב-28 באוגוסט 2021 רוסאלס חתם בא.א.ק. לרנקה מליגת העל הקפריסאית. ב-8 באוגוסט 2023 רוסאלס חתם ברסיפה מליגת העל הברזילאית. ב-28 במרץ 2007 ערך את הופעת הבכורה שלו בנבחרת ונצואלה בניצחון 0-5 נגד ניו זילנד. רוסאלס השתתף עם הנבחרת בקופה אמריקה בשנים: 2011, 2015 ו-2016. נכון לאוקטובר 2016 לרוסאלס יש 68 הופעות במדי הנבחרת והוא מדורג תשיעי ברשימת שיאן ההופעות של הנבחרת בכל הזמנים. גנט הגביע הבלגי: 2009/2010 טוונטה הגביע ההולנדי: 2010/2011 מגן יוהאן קרויף: 2010/2011 מדיה וקבצים בנושא רוברטו רוסאלס בוויקישיתוף רוברטו רוסאלס, באתר Transfermarkt רוברטו רוסאלס, באתר Soccerway רוברטו רוסאלס, באתר BDFutbol רוברטו רוסאלס, באתר WorldFootball.net רוברטו רוסאלס, באתר National Football Teams רוברטו רוסאלס, באתר FootballDatabase.eu
Word Rescue

Word Rescue (בעברית: מבצע הצלת המילים) הוא משחק וידאו חינוכי מסוגת הפלטפורמה, שפותח רדווד משחקים והופץ על ידי Apogee Software, אשר יצא לאור ב-1 במאי 1992 למערכת ההפעלה DOS. המשחק הופץ מחדש על ידי 3D Realms בחנות הדיגיטלית סטים ויצא לאור כפורט של DOSBox ב-23 באוקטובר 2014 למערכת ההפעלה Microsoft Windows וב-5 במאי 2015 למערכת ההפעלה macOS. בדומה למשחקי נוספים שפותחו על ידי Apogee Software,‏ Word Rescue מחולק לשלושה פרקים, כאשר הפרק הראשון זמין באופן חינמי כתוכנה שיתופית. למשחק יצא משחק המשך בשם Word Rescue Plus. המשחק משוחק מנקודת מבט של גוף שלישי, כאשר הסגנון מזכיר משחקי יריות-פלטפורמה מאותה התקופה. על השחקן להתאים בין המילים לבין התמונות המייצגות את אותן המילים, אשר מפוזרות בעולם המשחק באופן אקראי. בנוסף, על השחקן להימנע מהתקלות עם גרזלים וסכנות אחרות. מגע עם אחד מהם יגרום לפסילה. בכל פעם שהשחקן מצליח להתאים שבע מילים, בני תולעת הספרים יבצע קסם על מנת להפוך את המילים למפתח, איתו השחקן יכול לפתוח דלת המובילה לשלב הבא. אם השחקן יתאים מילה עם תמונה לא מתאימה, גרזל יופיע. על מנת להביס את הגרזל, על השחקן ללחוץ על מקש הרווח, כדי שבני יזומן וישפוך עליו רפש. לשחקן יש כמות מוגבלת של רפש, אך ניתן לחדשה על ידי איסוף דליי רפש המופיעים בעולם, או על ידי השלמת המילה המסתורית. בכל שלב, אחת המילים נבחרת באופן אקראי למילה מסתורית ואותיותיה מתפזרות באופן אקראי ברחבי השלב. אם השחקן מצליח לאסוף את כלל האותיות של המילה המסתורית לפי הסדר, השחקן יקבל נקודות בונוס וחידוש מלאי הרפש. ניתן לקבל נקודות בונוס גם על ידי איוסף ספרים, שפיכת רפש על גרזלים וכן התאמת מילים לתמונות. בהתאם לרמת הקושי, ישנם גם מספר משתנה של גרזלים בכל שלב. ברמת הקושי הקלה, המתאימה לשחקנים צעירים - ישנו רק גרזל אחד בכל שלב. ברמת קושי גבוהה לעומת זאת, לעיתים קרובות ישנם יותר גרזלים מאשר מילים וכן על השחקן לאסוף 20 ספרים על מנת לחשוף את המילה המסתורית. רמת קושי זו הופכת את המשחק למאתגר אפילו לשחקנים מבוגרים. עלילת המשחק סובבת סביב יוצרים המכונים "גרזלים", אשר אינם מסוגלים לקרוא ועקב כך - הם גונבים מילים מספרים, כך שאף אחד אחר לא יוכל לקרוא. על השחקן, אשר מגלם בן או בת, לעזור לתולעת הספרים בני למצוא את המילים שנגנבו ולהחזיר אותם לספרים על ידי התאמתם לפירושים שונים. המבקר צ'אק מילר ממגזין Computer Gaming World כתב על משחקי הווידאו Word Rescue ו-Math Rescue כי הם ”בחירה מצויינת עבור ילדים צעירים יותר [...] אף על פי שאנו, 'הילדים' המבוגרים יותר עדיין מוצאים אותם משעשעים. הם נהפכים לקשים יותר ויותר”. אתר האינטרנט הרשמי של Word Rescue (באנגלית) "Word Rescue", במסד הנתונים הקולנועיים IMDb (באנגלית) Word Rescue, באתר PCGamingWiki (באנגלית) Word Rescue, באתר המפתחת (באנגלית) Word Rescue, באתר MobyGames (באנגלית) Word Rescue, באתר מסע אל העבר צ'אק מילר, Edutainment 101, Computer Gaming World‏ כרך 108, יולי 1993, עמ' 116
זיוית אברמסון

זיוית אברמסון (נולדה ב-1938) היא פסיכולוגית ושחקנית ישראלית. בשנות התשעים הייתה אחת ממנחות התוכנית "קשר משפחתי", שהציגה טיפול משפחתי לדוגמה. זיוית אברמסון נולדה להורים ממוצא גרמני שהתגרשו כשהייתה בת שנה. גדלה בתל אביב, למדה בתיכון חדש, ושירתה בצה"ל בחיל הכללי באילת. הייתה שחקנית תיאטרון, וכן שיחקה בסדרת הטלוויזיה "עברית בסימן טוב" ובסרטי הקולנוע "לאן נעלם דניאל וקס?" ו"זוג נשוי". לאחר הגיעה לגיל 30 למדה באוניברסיטת תל אביב לתואר ראשון בפסיכולוגיה ופילוסופיה, ותואר שני בפסיכולוגיה. עבודת הגמר שלה לסיום התואר השני עסקה בחינוך מיני קהילתי. בין השנים 1986 ו-1991 הייתה בין המשתתפים הראשיים בתוכנית הטלוויזיה "קשר משפחתי". אברמסון שייכת לאסכולת אלפרד אדלר בפסיכולוגיה, והיא מטפלת ומדריכה במסגרת מכון אדלר, שבו שימשה מנהלת בית הספר להורים ולזוגיות. כתבה מספר ספרים בנושאי הורות, זוגיות ומיניות. השלימה ב-2012 דוקטורט בפילוסופיה באוניברסיטה העברית, בהנחית פרופ' מנחם ברינקר. נושא העבודה הוא "אלפרד אדלר וז'אן פול סארטר: אפשרות של אתיקה ופסיכותרפיה אקזיסטנציאלית". אברמסון הייתה נשואה פעמיים, לשחקן נחום שליט, ולפרופסור רן שחורי, שניהל את בצלאל. בהמשך חייתה בזוגיות עם הפסל מתניה אברמסון, אבי בנה, עד מותו ב-2004. אברמסון אם לבן. מתגוררת בתל אביב. היא פעילה פוליטית במרצ ובגוש שלום ומבטאת התנגדות לשליטת ישראל בשטחים. בבחירות לכנסת השש עשרה הוצבה במקום ה-83 ברשימת מרצ. בלא זוגיות: למה אני עדיין לבד?. 2016, הוצאת מודן לומדים זוגיות. 2004, הוצאת מודן בקשר למין. 1988, הוצאת זמורה ביתן מין זה לא רק SEX, עם רותי לויאב. 1986, הוצאת זמורה ביתן. אירה: על הורים, ילדים ונוער, מאת אירה רוזנברג, 1994, הוצאת מכון אדלר (עריכה והערות) אמירה לם, אהבה בימי טינדר, באתר "ידיעות אחרונות", 2 בספטמבר 2016 נחום שור, חברה פעילה במרצ וגם ב"גוש שלום" / שיחה עם הפסיכולוגית זיוית אברמסון מתל אביב, חברת ועידת מרצ (אורכב 01.06.2020 בארכיון Wayback Machine), באתר מרצ, 2008 הספרים של זיוית אברמסון, באתר "סימניה" רשימת הפרסומים של זיוית אברמסון, בקטלוג הספרייה הלאומית זיוית אברמסון, דף שער בספרייה הלאומית מס' רישיון 27-1550 זיוית אברמסון, שיפור התפקוד המיני של זוגות באמצעות תהליך חינוכי קבוצתי, עבודת גמר לקראת התואר "מוסמך במדעי הרוח" באוניברסיטת ת"א, בהדרכת ד"ר יורם יפה וד"ר צבי צוקרמן, 1980. העבודה הוקדשה לחברתה תרצה אתר. קישור לתקציר ופרק מתוך הספר, באתר פסיכולוגיה עברית תלמה אדמון, מין זה לא אולימפיאדה, מעריב, 18 ביוני 1986
יוסף צבי קאליש

הרב יוסף צבי קאליש (ה'תרמ"ה, 1885 - ל' בשבט ה'תשי"ז, 1 בפברואר 1957) היה רב פולני-חסידי, האדמו"ר מסקרנביץ ורבה של המושבה בני ברק. נולד לרב שמעון קאליש (ר' שמעולי) נכדו של רבי יצחק מוורקא. בגיל 16 נישא לחיה גולדה בתו של האדמו"ר רבי יצחק יעקב רבינוביץ מביאלא, והתגורר לאחר נישואיו בביאלא ואחר כך עבר להתגורר בוורשה. במהלך שנות ה-20 של המאה ה-20 החליף את האדמו"ר רבי שאול ידידיה אלעזר טאוב ברבנות העיר קורטשוב. לאחר פטירת אביו ב-1927 ירש את מקומו כאדמו"ר חסידות סקרנביץ. להזמנת מייסדה של המושבה בני ברק, ר' יצחק גרשטנקורן שהיה מחסידי סקרנביץ שייסדו את בני ברק, עלה בשנת 1935 לארץ ישראל והתמנה כרבה של המושבה, תפקיד בו שימש עד פטירתו במקביל לתפקידו כאדמו"ר מסקרנביץ משושלת בית וורקא. הוא התיידד עם החזון איש שתמך בו כרב של בני ברק. מדי שנה היה נוסע לפולין לבקר את חסידיו. בפרוץ מלחמת העולם השנייה הוא היה בוורשה והצליח לצאת ברכבת האחרונה שיצאה מן הבירה ורשה לעיר הנמל הרומנית קונסטנצה וחזר לארץ ישראל. עם שובו לבני ברק הופתע לגלות כי הרב יעקב לנדא התמנה גם הוא לרב של בני ברק. שני הרבנים פעלו במקביל זה לזה כשכל אחד משרת את הפונים אליו. בשנת 1940, בעקבות סכסוך על השליטה בתלמוד תורה, הוצע לבחור רב יחיד לבני ברק. אולם ראש המועצה יצחק גרשטנקורן התנגד לרעיון ותיאר את המצב: "שני הרבנים, הרב קאליש והרב לאנדוי, יש להם הרבה תומכים, כל אחד, חסידים וידידים מרובים לו. ולא עוד אלא שהרב קאליש יושב במקום שבע שנים והרב לאנדוי חמש שנים ומעולם לא היה ביניהם לא שלום ולא מחלוקת. כל אחד השפיע על צד שלו בכבוד ובהגינות." כך המשיכו שני הרבנים לכהן במקביל זה לזה עד פטירתו של הרב קאליש. הרב קאליש המשיך לבצע רישום לנישואין בתור רבה של העיר, והמשיך לכהן כרבו של בית הכנסת הגדול, בו ערך שולחן עם החסידים לסעודה שלישית מדי שבת. בשערים, ביטאונה של פועלי אגודת ישראל, הוצגו שני הרבנים כ"רבה של בני ברק". הוא נפטר בבני ברק בערב שבת, ל' בשבט ה'תשי"ז, 1 בפברואר 1957. מסע ההלוויה שלו יצא מבית הכנסת הגדול בבני ברק לבית העלמין הישן בטבריה בחלקת תלמידי הבעש"ט. על שמו נקרא רחוב בבני ברק, רחוב הרב קליש. דברי תורתו נלקטו בספר שארית יוסף שנדפס בשנת תש"ס על ידי הרב זאב דוד רייכמן. אהרן סורסקי, מרא דאתרא, בתוך: בני ברק. תשעים השנים הראשונות: תרפ"ד-תשע"ד, מוסף "המודיע", אלול תשע"ד, עמ' 32 שארית יוסף, ליקוטים מדברי תורתו, ירושלים תש"ס, באתר אוצר החכמה יצחק מרקוביץ, איש התפארת, שערים, 28 בפברואר 1957 קלמן אליעזר פרנקל, רבי יוסף צבי קאליש זצ"ל, שערים, 6 בפברואר 1959; המשך רבה של נאדרזין, רבי יעקב יהודה זצ"ל, הצופה, 6 בדצמבר 1948 אידיש כשפת הוראה בתלמוד־תורה בבני ברק, המשקיף, 2 בפברואר 1940 בני ברק בהתפתחותה, הצופה, 20 בפברואר 1940 היהדות הנאמנה מפגינה נגד מחללי שבת בפרהסיה, הצופה, 11 בספטמבר 1949. "נרשמו לנישואין אצל הרב יוסף קאליש אבד"ק בני ברק", דבר, 16 ביולי 1954. יצחק מרקוביץ, איש התפארת, שערים, 28 בפברואר 1957 עצרת היובל של פא"י בבני ברק, שערים, 21 בפברואר 1955 האדמו"ר ר' יוסף צבי קאליש מסקרנביץ ־ רב ואב"ד בבני ברק, הצופה, 3 בפברואר 1957 האדמו"ר ר' יוסף צבי קליש הובא למנוחות בטבריה, הצופה, 4 בפברואר 1957.
נו (אות)

נו (אות גדולה: Ν, אות קטנה: ν), ביוונית מודרנית נִי, היא האות השלוש עשרה באלפבית היווני. לעיתים נהגית על פי הגייתה האנגלית - ניו. בספרות יווניות האות שקולה כנגד המספר 50. האות התפתחה מהאות הפיניקית / שמית נון. צלילה כצליל האות נ'. דומה לאות נון ולאות אן (N), אם כי האות הקטנה מזכירה בצורתה את האות וי (v). האות ν משמשת לסמל: בפיזיקה: תדר של גל. בפיזיקת חלקיקים את שלושת סוגי הנויטרינו. מקדם פואסון - מייצג את היחס בין העיבור הרוחבי לעיבור האורכי. צמיגות קינמטית. באסטרונומיה על מנת לציין את הכוכב ה13 בבהירותו במערכת כוכבים. מדיה וקבצים בנושא נו בוויקישיתוף
ראש ממשלת איסלנד

ראש ממשלת איסלנד (באיסלנדית: Forsætisráðherra Íslands) הוא ראש הממשלה של הרפובליקה של איסלנד. ראש הממשלה מתמנה באופן רשמי על ידי נשיא איסלנד ועומד בראש הרשות המבצעת יחד עם חברי הקבינט בכפוף לתמיכת האלת'ינגי (הפרלמנט האיסלנדי, שהוא הקדום ביותר בעולם). ראש הממשלה ממונה על ידי נשיא איסלנד על פי פרק 2 סעיף 17 לחוקת איסלנד והוא יושב בראש הקבינט. משרד ראש הממשלה שוכן במבנה הקרוי Stjórnarráðið שברייקיאוויק ובו שוכנת מזכירות הממשלה ונערכות ישיבותיה. לרשות ראש הממשלה עומד בית קיץ, "בית החווה" (ת'ינגווטלאבאייר, באיסלנדית: Þingvallabær) בפארק הלאומי ת'ינגווליר. כמו כן מחזיק ראש הממשלה מעון לקבלות פנים בטיארנגטה שברייקיאוויק שהיה מעון ראש הממשלה עד 1943. השר לענייני איסלנד (בדנית: Minister for Island, באיסלנדית: Ráðherra Íslands) היה שר בממשלת דנמרק שמונה על ידי מלך דנמרק ועסק בענייניה של איסלנד בעת שזו הייתה חלק מדנמרק. התפקיד נוצר ב-5 בינואר 1874 כאשר על פי חוקת איסלנד הסמכות הניהולית באי ניתנה למלך דנמרק באמצעות ממשלת דנמרק. עד 1904 היה תפקיד השר לענייני איסלנד חלק מתפקידו של שר המשפטים של דנמרק, כאשר ב-3 באוקטובר 1903 הוכרז בחוק החוקה של איסלנד שעל השר לענייני איסלנד להיות תושב רייקיאוויק, לדעת קרוא וכתוב בשפה האיסלנדית ושהוא אחראי כלפי האלת'ינגי. היה זה תחילתו של "שלטון הבית" של איסלנד. ב-1918 הכירה דנמרק באיסלנד כמדינה עצמאית וריבונית באיחוד פרסונלי עם דנמרק, ממלכת איסלנד וב-30 בנובמבר אותה שנה סיים את תפקידו אחרון השרים לענייני איסלנד. ממלכת איסלנד (בדנית: Konungsríkið Ísland, באיסלנדית: Kongeriget Island) הייתה מונרכיה חוקתית שהתקיימה על פי חוק האיחוד בין דנמרק לבין איסלנד ונחתמה ב-1 בדצמבר 1918. הממלכה התקיימה עד 17 ביוני 1944 כאשר בעקבות משאל עם הוקמה הרפובליקה של איסלנד. הרפובליקה של איסלנד נוסדה ב-25 בפברואר 1944 לאחר שהאלת'ינגי החליט לנתק את הקשרים בין איסלנד לבין המלוכה הדנית בהתאם להתניות בחוק האיחוד הדני-איסלנדי של 1918. חוק זה העניק לאיסלנד עצמאות, אך שתי המדינות נותרו באיחוד פרסונלי, כשמלך דנמרק היה גם מלך איסלנד. האלת'ינגי העביר חוק שעל פיו בין ה-20 ל-23 במאי 1944 נערך משאל עם לאישור או לדחייה של החלטת האלת'ינגי. לאחר שההחלטה על הקמת הרפובליקה עברה ברוב מכריע של 99% והחוקה החדשה אושרה ברוב של 95%, נערכו חגיגות העצמאות ב-17 ביוני 1944 והפרלמנט ניתק את הקשרים עם המלוכה הדנית, הכריז על הקמת הרפובליקה של איסלנד ובחר את נשיאו הראשון, סוון ביירנסון. מדיה וקבצים בנושא ראש ממשלת איסלנד בוויקישיתוף אתר האינטרנט הרשמי של משרד ראש ממשלת איסלנד (באנגלית) חוקת איסלנד (באנגלית) אתר משרד ראש הממשלה (באנגלית) אודות המעון באתר משרד ראש הממשלה (באנגלית) Halfdanarson, Gudmundur Halfdanarson (2010). The A to Z of Iceland. Scarecrow Press. pp. 23–25 Van Cleaf, Kristin Van Cleaf (2007). Iceland. ABDO. p. 7. Bryant, Miranda; correspondent, Miranda Bryant Nordic (2024-04-10). "Iceland appoints Bjarni Benediktsson to replace Katrín Jakobsdóttir as PM". The Guardian (באנגלית בריטית). ISSN 0261-3077. נבדק ב-2024-04-12.
נסים פילוסוף

נסים פילוסוף הוא ספורטאי ספורט נכים וקלע פאראלימפי לשעבר. פילוסוף שירת כנהג טנק. ב-5 ביוני 1967 עלה על מוקש באזור אל-קובה שברצועת עזה וכף רגלו נקטעה. במשך 14 שעות זחל בשעות הלילה למרחק שלושה קילומטר והגיע לקיבוץ נחל עוז, שם התריע על האירוע וביקש שליחת חילוץ לחבר צוות שנשאר במקום. על גילוי אומץ הלב הוא עוטר בעיטור המופת. במשחקים הפאראלימפיים טורונטו (1976) זכה במדליית כסף בתחרות קליעה במצב ירי מעורב ודורג במקום העשירי בתחרות הטלת כידון. במשחקים הפאראלימפיים ניו יורק וסטוק מנדוויל (1984) זכה במדליית ארד בתחרות קליעה עם 525 נקודות במצב ירי מעורב. במשחקים הפאראלימפיים סיאול (1988) דורג במקום הרביעי בתחרות קליעה בירי רובה בעמידה. פירוט השתתפותו בתחרויות המשחקים הפאראלימפיים באתר הרשמי של IPC (באנגלית)
מדליות באולימפיאדת הנוער אינסברוק (2012)

אולימפיאדת הנוער אינסברוק (2012) מהווה את משחקי החורף האולימפיים לנוער ה-1 שהתקיימו וממשיכה את אולימפיאדת הנוער הראשונה שנערכה בסינגפור בשנת 2010. המשחקים נערכו בין ה-13 ל-22 בינואר 2012. במשחקים השתתפו 1,059 ספורטאים ב-63 אירועים ב-7 ענפי ספורט. טבלת המדליות בדף זה מדרגת את 69 המדינות שהשתתפו באולימפיאדה לפי מספר מדליות הזהב שהספורטאים והספורטאיות שלהן זכו. הוועד האולימפי הבינלאומי הכריז במרץ 2011 כי הוא עורך תחרות לעיצוב המדליה לאולימפיאדת הנוער באינסברוק 2012 לאור הצלחת התחרות באולימפיאדת הנוער סינגפור (2010). אולם, לבסוף עיצוב המדליה בוצע על ידי צוות העיצוב הגרפי של הוועדה המארגנת של אולימפיאדת הנוער באינסברוק (IYOGOC) בשיתוף עם החרט, הרברט והנר, מהמטבעה האוסטרית. הצד הקדמי של המדליה כולל את הטבעות האולימפיות, צורות של פתיתי שלג וענף זית בזיקה למשחקים האולימפיים ביוון העתיקה. הצד האחורי של המדליה משלב את לוגו המשחקים, המורכב מפיקסלים. הדירוג בטבלה מתבסס על מידע כפי שנמסר על ידי הוועד האולימפי הבינלאומי. הטבלה מסודרת לפי מספר הזכיות במדליית זהב של הספורטאים מכל מדינה, לאחר מכן נלקח בחשבון מספר הזכיות במדליית כסף ולאחר מכן מספר הזכיות במדליית ארד. במידה וקיים שיויון בדירוג המדינות, הן מופיעות בסדר אלפביתי בהתאם לאותיות הייצוג של המדינה בוועד האולימפי הבינלאומי. באולימפיאדה הוענקו סך הכל 189 מדליות ב-63 אירועים: 63 מדליות זהב, 63 מדליות כסף, ו-63 מדליות ארד. במספר אירועים, התחרו צוותים שהורכבו ממספר ספורטאים ממדינות שונות. המדליות שצוותים אלו זכו בהם כלולות בטבלה כמדליות שהוענקו ל"נבחרת לאומים מעורבת". במהלך המשחקים היו 3 תחרויות שהורכבו אך ורק מנבחרות מעורבות. לפיכך כל המדליות באירועים הללו נספרו ל"נבחרת לאומים מעורבת", סך הכל 3 מדליות זהב, 3 מדליות כסף ו-3 מדליות ארד. שאר המדליות הוענקו באירועים בהם הנבחרות המעורבות התחרו בנבחרות המייצגות מדינת לאום אחת. "נבחרת לאומים מעורבת" אינה מדורגת בטבלה. מקרא   מדינה מארחת (אוסטריה) "Be part of it ! : Official Report of the Innsbruck 2012 Winter Youth Olympic Games", IYOGOC, ‏2012 "IOC Launches Innsbruck 2012 medal design competition", הוועד האולימפי הבינלאומי, ‏2 March 2011 "Medals for the Innsbruck 2012 Youth Olympic Games unveild!", הוועד האולימפי הבינלאומי, ‏7 December 2011
אריאלה מיזן

אריאלה כהן-מיזן היא ספורטאית פאראלימפית לשעבר. החלה להתחרות בינלאומית במשחקי סטוק מנדוויל וזכתה להישגים גבוהים בשחייה ובסיף. במשחקים הפאראלימפיים היידלברג (1972) השתתפה בתחרויות שחייה ואתלטיקה. היא דורגה במקום הרביעי בתחרות סללום, במקום הששי במרוץ עגלות אישי ל-60 מטר ובמקום החמישי במרוץ שליחות ל-160 מטר. בתחרויות השחייה דורגה במקום החמישי במשחה 50 מטר בסגנון חזה ובמקום השמיני במשחה 50 מטר בסגנון חופשי. במשחה מעורב 3X25 סיימה במקום השלישי בשלב המוקדמות אך לא השתתפה בתחרות הגמר. עם נבחרת הנשים בכדורסל זכתה במדליית ארד. במשחקים הפאראלימפיים טורונטו (1976) זכתה בשלוש מדליות זהב בשלושת המשחים בהם השתתפה: 25 מטר בסגנון גב (0:34.07 שניות), 25 מטר בסגנון חזה (שיא עולם של 0:31.21 שניות) ו-25 מטר בסגנון חופשי (0:31.53 שניות). עם נבחרת הנשים בכדורסל כיסאות גלגלים זכתה במדליית זהב רביעית. במשחקים הפאראלימפיים ארנהם (1980) ובמשחקים הפאראלימפיים ניו יורק וסטוק מנדוויל (1984) זכתה במדליות כסף עם נבחרת הנשים בכדורסל כיסאות גלגלים. במשחקים הפאראלימפיים סיאול (1988) התחרתה שוב עם הנבחרת, שדורגה במקום הששי. כיום היא בסגל נבחרת הכדורסל של בית הלוחם תל אביב. פירוט השתתפותה בתחרויות המשחקים הפאראלימפיים באתר הרשמי של IPC (באנגלית)
פאדי צ'ייבסקי

סידני אארון "פאדי" צ'ייבסקי (אנגלית: Sidney Aaron "Paddy" Chayefsky;‏ 29 בינואר 1923 - 1 באוגוסט 1981) היה תסריטאי, מחזאי וסופר אמריקאי יהודי. צ'ייבסקי הוא האדם היחידי שזכה ללא שותפים בפרס אוסקר שלוש פעמים בקטגוריית התסריט הטוב ביותר (האחרים שזכו בפרס שלוש פעמים, פרנסיס פורד קופולה, צ'ארלס בראקט, וודי אלן ובילי ויילדר, זכו כולם במשותף עם כותבים-שותפים). צ'ייבסקי נולד ברובע הברונקס להורים ממוצא יהודי אוקראיני, הארי וגאסי (Gussie, לבית סטוצ'בסקי) צ'ייבסקי. במלחמת העולם השנייה שירת בצבא האמריקאי ועוטר בעיטור לב הארגמן. במהלך שירותו הצבאי גם דבק בו השם "פאדי" (קיצור של פטריק, שם נוצרי מסורתי) כאשר, למרות יהדותו, ביקש להשתחרר מתורנות מטבח על מנת להשתתף במיסה. במהלך שירותו, על יד העיר אאכן, נפצע בעלותו על מוקש. במהלך התאוששותו בבית החולים על יד סיירנססטר שבאנגליה, הוא כתב לברית ומילים למחזמר הקומי No T.O. for Love, שהופק לראשונה בשנת 1945. צ'ייבסקי נחשב לאחד הדרמטיסטים הנודעים שבתור הזהב של הטלוויזיה. תסריטיו הריאליסטיים והאינטימיים סיפקו סגנון נטורליסטי של דרמה טלוויזיונית בשנות החמישים, והוא נחשב לדמות המרכזית של תנועת "הריאליזם של כיור המטבח" בטלוויזיה האמריקנית. מרטין גוטפריד כתב ב-"All His Jazz" על צ'ייבסקי "היה כותב מצליח, המצליח ביותר של אסכולת הנטורליזם slice of life בטלוויזיה". ב-1965 כתב את התסריט ל"אמילי הופכת לאמריקאית" בכיכובם של ג'ולי אנדרוז וג'יימס גארנר. בעקבות תסריטי הטלוויזיה שלו שזכו לתשבחות, המשיך צ'ייבסקי בכתיבת מחזות ונובלות. זכה בפרס אוסקר על סרטיו "מרטי" (1955), "בית חולים" (1971) ו"רשת שידור" (1976). ב-1981 צ'ייבסקי נפטר. מדיה וקבצים בנושא פאדי צ'ייבסקי בוויקישיתוף פאדי צ'ייבסקי, במסד הנתונים הקולנועיים IMDb (באנגלית) פאדי צ'ייבסקי, באתר AllMovie (באנגלית) פאדי צ'ייבסקי, במסד הנתונים הקולנועיים KinoPoisk (ברוסית) פאדי צ'ייבסקי, באתר MusicBrainz (באנגלית) פאדי צ'ייבסקי, באתר "Find a Grave" (באנגלית) פאדי צ'ייבסקי, באתר אנציקלופדיה בריטניקה (באנגלית) אורי קליין, פאדי שייפסקי 1923–1981, דבר, 5 באוגוסט 1981 פדי צ'יבסקי (1923-1981), דף שער בספרייה הלאומית ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
אריק פ. וישהאוס

אריק פרנסיס ווישהאוס (באנגלית: Eric Francis Wieschaus‏; נולד ב-8 ביוני 1947) הוא ביולוג וגנטיקאי אמריקאי, חתן פרס נובל לפיזיולוגיה או לרפואה לשנת 1995. נולד בסאות בנד, אינדיאנה שבארצות הברית. הוא קיבל תואר ראשון בביולוגיה מאוניברסיטת נוטרדאם ותואר דוקטור לביולוגיה מאוניברסיטת ייל. בשנת 1995 זכה ווישהאוס בפרס נובל לפיזיולוגיה או לרפואה, יחד עם אדוארד ב. לואיס וכריסטיאנה ניסליין-פולהרד, על גילוי הגנים המעורבים בהתפתחות זבוב הפירות. החל מ-1981, ווישהאוס הוא פרופסור לביולוגיה מולקולרית באוניברסיטת פרינסטון, ופרופסור נספח לביוכימיה בניו ג'רזי. הוא נשוי לגרטרוד שופבאך, אף היא פרופסור לביולוגיה מולקולרית, ואב לשלוש בנות. הוא מגדיר עצמו כאתאיסט. מדיה וקבצים בנושא אריק פ. וישהאוס בוויקישיתוף אתר הבית של המעבדה של אריק פ. ווישהאוס באוניברסיטת פרינסטון. אריק פ. וישהאוס, באתר פרס נובל (באנגלית) אריק פ. וישהאוס, באתר dblp אריק פ. וישהאוס, באתר אנציקלופדיה בריטניקה (באנגלית)
מדליות באולימפיאדת הנוער לילהאמר (2016)

אולימפיאדת הנוער לילהאמר (2016) מהווה את משחקי החורף האולימפיים לנוער ה-2 שהתקיימו. המשחקים נערכו בין ה-12 ל-21 בפברואר 2016. במשחקים השתתפו 1,067 ספורטאים ב-70 אירועים ב-7 ענפי ספורט. טבלת המדליות בדף זה מדרגת את 71 המדינות שהשתתפו באולימפיאדה לפי מספר מדליות הזהב שהספורטאים והספורטאיות שלהן זכו. עיצוב המדליה נבחר בתחרות בינלאומית שנערכה על ידי הוועד האולימפי הבינלאומי בדומה לאולימפיאדות הנוער הקודמות. הזוכה בתחרות היה צ'פריאן בורזו בן 20 מרומניה עם יצירתו "לפסגה" שגבר על מעל 300 מועמדים מ-65 מדניות. הצד הקדמי של המדליה בעיצובו מתאר את הרי סקנדינביה, חורף, קרח, גלגליות, מגלשיים והפודיום. הצד האחורי של המדליה עוצב על ידי הוועדה המארגנת של אולימפיאדת הנוער בלילהאמר (LYOGOC) שלקחו את השראתם מארבעת המעצבים הנורווגיים צעירים שיצרו את לוגו המשחקים בשלבים המוקדמים של ארגון המשחקים. הדירוג בטבלה מתבסס על מידע כפי שנמסר על ידי הוועד האולימפי הבינלאומי. הטבלה מסודרת לפי מספר הזכיות במדליית זהב של הספורטאים מכל מדינה, לאחר מכן נלקח בחשבון מספר הזכיות במדליית כסף ולאחר מכן מספר הזכיות במדליית ארד. במידה וקיים שיויון בדירוג המדינות, הן מופיעות בסדר אלפביתי בהתאם לאותיות הייצוג של המדינה בוועד האולימפי הבינלאומי. באולימפיאדה הוענקו סך הכל 210 מדליות ב-70 אירועים: 70 מדליות זהב, 70 מדליות כסף, ו-70 מדליות ארד. במספר אירועים, התחרו צוותים שהורכבו ממספר ספורטאים ממדינות שונות. המדליות שצוותים אלו זכו בהם כלולות בטבלה כמדליות שהוענקו ל"נבחרת לאומים מעורבת". במהלך המשחקים היו 4 תחרויות שהורכבו אך ורק מנבחרות מעורבות. לפיכך כל המדליות באירועים הללו נספרו ל"נבחרת לאומים מעורבת", סך הכל 4 מדליות זהב, 4 מדליות כסף ו-4 מדליות ארד. שאר המדליות הוענקו באירועים בהם הנבחרות המעורבות התחרו בנבחרות המייצגות מדינת לאום אחת. "הנבחרת המאוחדת" אינה מדורגת בטבלה. מקרא   מדינה מארחת (נורווגיה) "The story of the Lillehammer 2016 Youth Olympic Games", LYOGOC, ‏22 September 2016 "Heavy metal coming to Lillehammer 2016", הוועד האולימפי הבינלאומי, ‏28 January 2016 "All the medalists of the Lillehammer 2016 winter Youth Olympic Games", הוועד האולימפי הבינלאומי, ‏23 February 2016
טריגווה הוולמו

טריגווה מגנוס הוולמו (בנורווגית: Trygve Magnus Haavelmo;‏ 13 בדצמבר 1911 - 28 ביולי 1999) היה כלכלן ומתמטיקאי נורווגי, חתן פרס נובל לכלכלה לשנת 1989. נולד באוסלו שבנורווגיה. הוא קיבל תואר בכלכלה מאוניברסיטת אוסלו בשנת 1930, ובסופו של דבר הצטרף למכון הכלכלה, בהמלצתו של רגנר פריש. הוולמו היה עוזרו של פריש עד שמונה לראש החישובים של המכון. ב-1936 למד סטטיסטיקה בקולג' האוניברסיטאי של לונדון, ובהמשך נסע לברלין (גרמניה), לז'נבה (שווייץ) ולאוקספורד (אנגליה) ללימודים נוספים. הוולמו הרצה באוניברסיטת ארהוס במהלך שנת 1938, ולאחר מכן, עקב מלגה שקיבל, עבר לארצות הברית. הוא עבד במחלקה הסטטיסטית בניו יורק. הוא קיבל את הדוקטורט שלו ב-1946, עבור עבודתו על גישת ההסתברות באקונומטריקה. הוא שימש כפרופסור לכלכלה ולסטטיסטיקה באוניברסיטת אוסלו בשנים 1948–1979. בשנת 1989 הוענק לו פרס נובל לכלכלה על הבהרת היסודות ההסתברותיים של האקונומטריקה ועל הניתוח של מבנים כלכליים בו-זמניים. הוולמו נפטר באוסלו ב-28 ביולי 1999. מדיה וקבצים בנושא טריגווה הוולמו בוויקישיתוף טריגווה הוולמו, באתר פרס נובל (באנגלית) טריגווה הוולמו, באתר אנציקלופדיה בריטניקה (באנגלית)